En el capítol III del títol V de l'Estatut d'autonomia de Catalunya, referent a l'acció exterior de la Generalitat de Catalunya, s'estableix que la Generalitat ha d'impulsar la projecció de Catalunya a l'exterior i promoure els seus interessos en aquest àmbit, i l'art. 200, referent a la projecció internacional de les organitzacions de Catalunya, estableix que la Generalitat ha de promoure la projecció internacional de les organitzacions socials, culturals i esportives de Catalunya i, si escau, l'afiliació a les entitats afins d'àmbit internacional, en el marc del compliment dels seus objectius.
El Departament d'Acció Exterior, Relacions Institucionals i Transparència impulsa les polítiques públiques de la Generalitat de Catalunya de suport a la tasca de promoció i projecció exterior que fan les entitats catalanes en la seva projecció internacional i en el marc de relacions que hi puguin establir.
També fomenta la col·laboració entre la Generalitat i els actors de la societat civil rellevants en l'àmbit de la cooperació al desenvolupament, la promoció de la pau i els drets humans en l'àmbit internacional, i impulsa la formació i la conscienciació en aquests àmbits, tant del personal de les administracions públiques com de tota la societat catalana en general.
D'altra banda, la política del Departament és coherent amb l'Acord nacional per a l'Agenda 2030 a Catalunya i l'Aliança Catalunya 2030, en el sentit de generar sinergies entre tots els actors públics i privats per assolir els Objectius de Desenvolupament Sostenible (ODS) amb una visió transversal, una voluntat transformadora i des de la comprensió de la complexitat que comporta implantar-los.
La Secretaria d'Acció Exterior i de la Unió Europea té atribuïda la competència en aquest àmbit, tal com disposa l'article 21.1 del Decret 83/2019, de 24 d'abril, de reestructuració del Departament d'Acció Exterior, Relacions Institucionals i Transparència.
El Pla estratègic de subvencions del Departament d'Acció Exterior, Relacions Institucionals i Transparència de la Generalitat de Catalunya preveu, entre els seus objectius, l'increment de la projecció i visibilitat de Catalunya a l'escena internacional i refermar la posició i la participació de Catalunya a la Unió Europea.
La normativa aplicable a l'àmbit subvencional està regulada al capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions.
Aquestes subvencions es regulen també per les bases reguladores generals del procediment per a la concessió de subvencions per a les comunitats catalanes a l'exterior i per la internacionalització de les entitats catalanes en l'àmbit de l'acció exterior de Catalunya.
D'acord amb tot això, i en exercici de les facultats que m'atribueix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
L'objecte d'aquesta ordre és aprovar les bases reguladores específiques del procediment per a la concessió de subvencions de subvencions de suport a les despeses derivades de l'organització a Catalunya d'esdeveniments internacionals i d'actes d'entitats catalanes o dels organismes i xarxes europeus i internacionals amb què es relacionen, en l'àmbit d'acció exterior del qual és competent el Departament.
Aquesta ordre entra en vigor l'endemà de la publicació al Diari Oficial de la Generalitat de Catalunya.
Bases reguladores específiques del procediment per a la concessió de subvencions de suport a les despeses derivades de l'organització a Catalunya d'esdeveniments internacionals i d'actes d'entitats catalanes o dels organismes i xarxes europeus i internacionals amb què es relacionen, en l'àmbit d'acció exterior del qual és competent el Departament.
L'objecte d'aquesta línia de subvenció és finançar les despeses derivades de la promoció i projecció d'entitats catalans o dels organismes i xarxes europeus i internacionals amb què es relacionen activament i que l'entitat catalana organitzi, que tinguin lloc o siguin efectives a Catalunya.
Aquesta subvenció es regeix per aquestes bases reguladores específiques i per les bases reguladores generals aprovades per l'Ordre per la qual s'aproven les bases reguladores generals del procediment per a la concessió de subvencions per a les comunitats catalanes a l'exterior i per a la internacionalització de les entitats catalanes en l'àmbit de l'acció exterior de Catalunya.
2.1 Poden ser beneficiàries d'aquesta subvenció les organitzacions privades, sense finalitat de lucre, d'àmbit territorial català, inscrites en qualsevol dels registres públics de la Generalitat de Catalunya, que compleixin algun d'aquests requisits:
a) Formin part d'organismes o xarxes de cooperació o integració europeus o internacionals, o s'hi relacionin de forma activa.
b) Siguin membres formals d'un organisme o xarxa europeu o internacional l'àmbit d'actuació del qual sigui la projecció de polítiques públiques internacionals.
c) Promoguin la projecció de Catalunya com a actor polític internacional.
d) Sense ser membres d'un organisme o xarxa europeu o internacional, treballin per esdevenir-ne, o desenvolupin activitats en col·laboració amb aquestes.
e) Es configurin com a agrupacions d'entitats catalanes, o universitats públiques, que promoguin -directament o a través dels seus membres- línies d'actuació conformes amb l'objecte d' la finalitat de les subvencions regulades en aquestes bases.
f) Treballin amb entitats catalanes oficialment reconegudes pel Govern de la Generalitat establertes a l'exterior.
g) Les persones jurídiques d'àmbit territorial català l'actuació o treball de les quals es contextualitzi en la producció o generació de materials audiovisuals de promoció i difusió de temes d'àmbit internacional, de cooperació al desenvolupament i foment de la pau i dels drets humans.
2.2 Poden ser-ne també beneficiàries les entitats descrites en l'apartat anterior que estiguin inscrites en un registre estatal, sempre que s'acrediti que tenen la seu o una delegació permanent a Catalunya.
2.3 Aquestes subvencions són incompatibles amb altres subvencions, ingressos o recursos per a la mateixa finalitat procedents del departament competent en matèria d'acció exterior de la Generalitat o de les entitats adscrites o que s'hi relacionen.
3.1 Es considera despesa subvencionable la que de manera inequívoca respongui a la naturalesa de l'activitat objecte de l'ajut, resulti estrictament necessària, i es faci en el termini i les condicions que determinin les bases generals i aquestes bases específiques.
a) Despeses d'organització a Catalunya, per part de les entitats catalanes, de congressos, cimeres, assemblees, trobades, reunions tècniques o seminaris d'òrgans corresponents dels organismes i xarxes europeus o internacionals de les quals siguin membres, o bé d'organismes internacionals multilaterals dels quals l'entitat catalana sigui consultora o partícip.
b) Despeses d'actuacions de comunicació i difusió en l'àmbit internacional del conjunt d'activitats, objectius i programes de l'entitat catalana.
c) Despeses relatives a activitats organitzades a Catalunya de celebració o commemoració d'efemèrides i dates rellevants significatives i reconegudes internacionalment.
d) En general, activitats o programes que s'adeqüin als objectius dels plans estratègics del departament de la Generalitat de Catalunya competent en matèria d'acció exterior, concretats en la convocatòria anual.
e) Despeses d'elaboració o producció de materials audiovisuals, visuals o arxius digitals, relacionats amb temes internacionals o de competència en acció exterior del Departament, per a la seva difusió en caràcter obert i gratuït.
f) Les despeses financeres i la resta de despeses a què fa referència l'article 31.7 de la Llei general de subvencions, sempre que estiguin directament relacionades amb l'activitat subvencionada.
g) Els tributs, quan la persona beneficiària de la subvenció els aboni efectivament.
En el cas de despeses referents a dinars, sopars, i altres àpats, desplaçaments i allotjaments, cal especificar sempre la relació directa amb l'activitat.
En qualsevol cas, aquest tipus de despeses no es poden computar si tenen a veure amb l'activitat ordinària de l'entitat (reunions de junta, de comissions o assemblees generals de l'entitat, per exemple).
Qualsevol canvi en el programa d'activitats o en el calendari presentats s'ha de comunicar a l'òrgan instructor amb anterioritat a la finalització del termini d'execució.
A més dels requisits establerts en les bases generals, les entitats sol·licitants han d'acreditar:
a) Ser membres d'un organisme, entitat o xarxa europeu o internacional del sector o àmbit d'activitat objecte d'aquestes bases o, sense ser-ne membres, acreditar un marc de relació o col·laboració, o
b) Estar inscrites en un registre català o estatal i tenir seu o delegació permanent a Catalunya.
Documentació a presentar amb les sol·licituds
A més de la documentació prevista a les bases reguladores generals, cal presentar, juntament amb la sol·licitud emplenada en el formulari normalitzat:
a) El darrer compte anual o balanç final de l'entitat aprovat, signat per la persona que representa legalment l'entitat.
b) Una memòria descriptiva i econòmica de les necessitats de finançament, d'acord amb el model a disposició de les entitats a la pàgina web de Tràmits gencat [URL].
c) Documentació que acrediti, si escau, que l'entitat és membre d'un organisme o xarxa europeu o internacional en els termes establerts als apartats 2.1.a) i 2.1.b) d'aquestes bases, o declaració responsable per part de la persona representant legal de l'entitat en aquest sentit.
d) En el cas d'entitats inscrites en un registre estatal, acreditació que la seu o una delegació permanent està situada a Catalunya.
La comissió de valoració, que presidirà la persona titular de la Direcció General d'Anàlisi i Planificació Estratègica de l'Acció Exterior, estarà integrada, a més, per 4 persones tècniques de la Secretaria d'Acció Exterior i de la Unió Europea, i serà nomenada per l'òrgan instructor.
Hi ha d'haver paritat d'homes i dones, d'acord amb el que disposa la Llei 17/2015, de 21 de juliol, d'igualtat efectiva de dones i homes.
Les sol·licituds, d'acord amb la documentació aportada, es valoraran amb els criteris de valoració següents (fins a un màxim de 100 punts):
a) Representativitat i potencialitat de l'entitat catalana en l'àmbit de la projecció internacional, i la seva implantació a Catalunya, fins a un màxim de 5 punts:
a.1) Si l'entitat té més de 100 persones associades o, en el cas de les federacions, més de 10 entitats membres: 5 punts.
a.2) Si l'entitat té 100 o menys persones associades, o, en el cas de les federacions, 10 o menys entitats membres: 3 punts.
b) Pertinença o relació de l'entitat i participació efectiva amb un organisme o xarxa europeu o internacional subjecte al dret internacional, fins a un màxim 15 punts:
b.1) Si l'entitat forma part, com a membre o entitat col·laboradora, d'un organisme o xarxa europeu o internacional de cooperació o integració subjecte al dret internacional, i un o més dels seus membres formen part dels òrgans de direcció, representativitat, junta directiva o càrrec similar: 15 punts.
b.2) Si l'entitat forma part, com a membre o entitat col·laboradora, d'un organisme o xarxa europeu o internacional de cooperació o integració subjecte al dret internacional: 10 punts.
b.3) Si l'entitat o federació no participa com a membre o entitat col·laboradora d'un organisme o xarxa europeu o internacional però hi te una relació de col·laboració o anàloga: 5 punts.
c) Incidència de l'activitat: si el projecte o programa d'activitats contribueix de manera directa a l'assoliment d'algun pla del departament de la Generalitat de Catalunya competent en matèria d'acció exterior i està alineat explícitament amb algun o diversos Objectius de Desenvolupament Sostenible de l'Agenda 2030 de Nacions Unides o del Pla nacional d'implementació de l'Agenda 2030: fins a un màxim de 50 punts.
d) Grau d'implicació de l'entitat i viabilitat econòmica del projecte o programa d'activitats, fins a un màxim de 10 punts:
d.1) Si la necessitat de finançament és inferior al 30%: 10 punts.
d.2) Si la necessitat de finançament se situa entre el 30% i el 70%: 5 punts.
d.3) Si la necessitat de finançament és superior al 70%: 2 punts.
e) Pla de comunicació i difusió: si l'entitat disposa d'un pla que impliqui la conservació i consolidació del coneixement de les activitats dutes a terme, i que doni com a resultat alguna publicació, estudi o treball tècnic que es difongui amb caràcter públic i gratuït a través de pàgines web, xarxes socials o sistemes anàlegs: fins a un màxim de 20 punts.
No s'atorgarà cap subvenció si la sol·licitud no assoleix una puntuació mínima de 50 punts en la seva valoració d'acord amb aquests criteris.
8.1 Les subvencions es concedeixen mitjançant la comparació de les sol·licituds presentades, a fi d'establir una prelació entre aquestes d'acord amb els criteris de valoració prèviament fixats en aquestes bases reguladores i en la convocatòria, i s'adjudicaran, amb el límit fixat a la convocatòria dins del crèdit disponible, a aquelles que hagin obtingut una valoració més alta en aplicació dels criteris esmentats.
9.1 Les entitats beneficiàries han de presentar a l'òrgan instructor, en el termini màxim previst a la base 22 de l'Annex de les bases generals reguladores del procediment per a la concessió de subvencions per a les comunitats catalanes a l'exterior i per a la internacionalització de les entitats catalanes en l'àmbit de l'acció exterior de Catalunya, un compte justificatiu simplificat, d'acord amb el model que es troba a la pàgina web de Tràmits gencat [URL], que ha d'incloure la informació i documentació següent:
- Una memòria explicativa que justifiqui el compliment de la finalitat de l'activitat subvencionada, amb la indicació de les actuacions dutes a terme i dels resultats obtinguts.
- Una memòria econòmica sobre el cost de les activitats realitzades, on consti:
a) Una relació classificada amb totes les despeses produïdes per l'activitat subvencionada, així com les diferents fonts de finançament, desglossades per conceptes, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió, i, si escau, la data de pagament, segons model facilitat per la Secretaria d'Acció Exterior i de la Unió Europea.
Les despeses relacionades s'han de correspondre amb el termini d'execució per a les activitats subvencionades establert a la base general 4 de l'Annex 1.
Als efectes de les despeses incloses en el compte justificatiu, s'entén per despesa realitzada aquella efectivament pagada abans de la finalització del període de justificació establert en aquest punt.
Les factures han de complir els requisits que estableix la normativa vigent i l'acreditació del pagament s'ha de fer per allò establert a l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.
Si escau, l'entitat beneficiària aportarà el document d'exempció de l'IVA, o el percentatge de prorrata si s'imputa l'IVA.
b) Una liquidació del pressupost, on s'indiquin i, si escau, es motivin les desviacions respecte del pressupost inicial.
Es considera efectivament pagada la despesa, als efectes de la seva consideració com a subvencionable, amb la cessió del dret de cobrament de la subvenció a favor dels creditors per raó de la despesa realitzada, o amb el lliurament a aquests d'un certificat mercantil garantit per una entitat financera o companyia d'assegurances.
c) En cas de costos indirectes, caldrà indicar els criteris de repartiment de les despeses generals i/o indirectes.
Les despeses indirectes o generals són aquelles despeses comunes als diferents serveis o activitats que realitza l'entitat beneficiària, com ara despeses de personal no vinculat directament al projecte, despeses de lloguer, material d'oficina, aigua, llum, calefacció, neteja, manteniment i altres de característiques similars.
Els justificants corresponents a costos indirectes no poden superar el 20% de l'import pressupostat, i en cap cas no poden excedir el 20% de l'import justificat.
d) Una relació detallada dels altres ingressos o subvencions que hagin finançat l'activitat subvencionada, inclosa al formulari de justificació normalitzat, amb indicació de l'import i la procedència.
Quan els justificants de les despeses s'imputin parcialment a altres subvencions, caldrà indicar la quantia exacta o el percentatge imputat a cadascuna, amb identificació dels òrgans concedents.
e) Si escau, carta de pagament de reintegrament en el supòsit de romanents no aplicats, així com dels interessos que se'n derivin.
f) Una mostra dels elements informatius, divulgadors, publicitaris i publicacions relacionats amb el projecte subvencionat.
La Secretaria d'Acció Exterior i de la Unió Europea, a la vista del compte justificatiu, ha de comprovar l'aplicació correcta de la subvenció, sol·licitant a l'entitat beneficiària els justificants de despesa, mitjançant la tècnica del mostreig aleatori simple, que han de representar com a mínim el 50% del cost total de l'acció.
La Secretaria d'Acció Exterior i de la Unió Europea pot requerir tots els justificants de despesa si ho considera oportú.
Les despeses es justificaran mitjançant factures o els documents de valor probatori equivalent en el tràfic jurídic mercantil o amb eficàcia administrativa, i, si escau, la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor.
a) De manera agrupada amb una digitalització simple (PDF) realitzada per la persona interessada.
b) Acompanyada d'una declaració responsable que indiqui que els justificants aportats corresponen fidelment als registrats en la comptabilitat, que els documents originals estan custodiats a la seu de l'entitat beneficiària i que l'import imputat a la subvenció, en concurrència amb altres subvencions, ajuts, ingressos o recursos que financen l'activitat subvencionada, no supera el cost justificat de l'activitat o projecte subvencionat.
En el supòsit que les factures o documents justificatius i comprovants de pagament no estiguin redactats en cap de les llengües oficials a Catalunya, caldrà a més incloure-hi una llista amb la identificació de cada document aportat i la traducció literal del concepte de despesa que hi figura, amb una declaració responsable segons la qual la traducció reprodueix de manera fidedigna l'original.
9.2 L'òrgan instructor pot exigir la presentació d'altres justificants de despesa o de la seva totalitat si es plantegen dubtes sobre el cost de l'objecte subvencionat.
9.3 D'acord amb l'article 7 de la Llei 7/2012 de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i la lluita contra el frau, no es podran abonar en efectiu les operacions efectuades a l'Estat espanyol en les quals alguna de les parts actuï en qualitat d'empresari o professional amb seu al territori espanyol amb un import igual o superior a 2.500 euros, o el seu contravalor en moneda estrangera.
En tot cas, les factures i documents justificatius de les despeses corresponents a aquesta base específica podran ser requerits i sotmesos a control per part de l'òrgan instructor i d'altres òrgans de control de la Generalitat de Catalunya durant un període de 5 anys.